ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน) โดยที่เป็นการสมควรให้มีหลักเกณฑ์และวิธีการอนุญาตให้ประกอบกิจการบริการชุมชนชั่วคราว(วิทยุกระจายเสียงชุมชน) เพื่อส่งเสริมและสนับสนุนให้เกิดความเข้มแข็งในชุมชนและเพื่อสนับสนุนการปฏิรูปสื่อตามรัฐธรรมนูญแห่งราชอาณาจักรไทยและส่งเสริมสิทธิในการสื่อสารของประชาชนโดยคำนึงถึงประโยชน์สูงสุดของประชาชนในระดับชาติและระดับท้องถิ่นทั้งในด้านการศึกษา วัฒนธรรมความมั่นคงของรัฐและประโยชน์สาธารณะอื่นรวมทั้งการมีส่วนร่วมในการดำเนินการสื่อมวลชนสาธารณะของภาคประชาชนอาศัยอำนาจตามมาตรา๕ และมาตรา ๗๘ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑ มาตรา ๒๓แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์และกิจการโทรคมนาคม พ.ศ. ๒๕๔๓ และมาตรา ๖ มาตรา ๑๑ แห่งพระราชบัญญัติวิทยุคมนาคมพ.ศ. ๒๔๙๘อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน)ไว้ ดังต่อไปนี้ข้อ ๑ในประกาศนี้ชุมชน หมายความว่ากลุ่มประชาชนที่มีพื้นที่อาศัยในแหล่งเดียวกัน ไม่ว่าจะในเมืองหรือในชนบทและให้หมายความรวมถึงกลุ่มประชาชนที่มีความสนใจร่วมกันและอยู่ในพื้นที่ใกล้เคียงกันหรือสื่อสารถึงกันได้โดยมีผลประโยชน์ด้านสังคมและวัฒนธรรมเกี่ยวข้องเชื่อมโยงกันทำกิจกรรมอันชอบด้วยกฎหมายและศีลธรรมร่วมกัน มีการดำเนินการอย่างต่อเนื่องมีการจัดการและการแสดงเจตนาแทนกลุ่มได้กลุ่มคน หมายความว่าสมาชิกในท้องถิ่นที่ไม่เป็นนิติบุคคลซึ่งรวมตัวกันไม่น้อยกว่าห้าคนเพื่อสร้างความเข้มแข็งให้แก่ชุมชนโดยมีการรวมตัวกันมาแล้วเป็นระยะเวลาไม่น้อยกว่าหนึ่งปีนับถึงวันที่ยื่นคำขออนุญาตวิทยุกระจายเสียงชุมชน หมายความว่ากิจการกระจายเสียงเพื่อประโยชน์สาธารณะที่ไม่แสวงหารายได้จากการโฆษณาเป็นประโยชน์ตามความต้องการที่หลากหลายของชุมชนหรือท้องถิ่นที่รับบริการส่งผลให้ชุมชนเกิดความเข้มแข็งโดยชุมชนเป็นเจ้าของร่วมกันและดำเนินการโดยชุมชนเป็นอิสระมีเสรีภาพในการเสนอข่าวและการแสดงความคิดเห็นที่ไม่ขัดต่อจรรยาบรรณและศีลธรรมอันดีของประชาชนปราศจากการครอบงำและแทรกแซงจากกลุ่มผลประโยชน์โดยมิชอบกลุ่มการเมืองพรรคการเมืองทุกระดับหรือเอกชนที่มุ่งหากำไรในเชิงพาณิชย์ใบอนุญาต หมายความว่าใบอนุญาตประกอบกิจการบริการชุมชนชั่วคราว (วิทยุกระจายเสียงชุมชน)คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการวิทยุกระจายเสียงและวิทยุโทรทัศน์ตามมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะทำงาน หมายความว่าคณะทำงานด้านกิจการวิทยุกระจายเสียงชุมชนซึ่งปฏิบัติหน้าที่ภายใต้คณะอนุกรรมการสำนักเลขานุการ หมายความว่าสำนักเลขานุการคณะอนุกรรมการข้อ ๒[๑]ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปข้อ ๓การประกอบกิจการบริการชุมชน (วิทยุกระจายเสียงชุมชน)ต้องมีวัตถุประสงค์เช่นเดียวกับการประกอบกิจการบริการสาธารณะและต้องเป็นประโยชน์ตามความต้องการของชุมชนหรือท้องถิ่นที่รับบริการโดยคำนึงถึงความต้องการที่หลากหลายของประชาชนในชุมชนหรือท้องถิ่นข้อ ๔คุณสมบัติของผู้ขอรับใบอนุญาตผู้ขอรับใบอนุญาตประกอบกิจการบริการชุมชน(วิทยุกระจายเสียงชุมชน) จะต้องมีคุณสมบัติและไม่มีลักษณะต้องห้าม ดังต่อไปนี้(๑) เป็นสมาคม มูลนิธินิติบุคคลอื่นที่จัดตั้งขึ้นตามกฎหมายไทยที่มีภูมิลำเนาอยู่ในพื้นที่ให้บริการซึ่งไม่ใช่หน่วยงานของรัฐและมีวัตถุประสงค์ในการดำเนินกิจการเพื่อประโยชน์สาธารณะโดยไม่แสวงหากำไรในทางธุรกิจหรือเป็น กลุ่มคนในท้องถิ่นที่ไม่เป็นนิติบุคคล ซึ่งรวมตัวกันเพื่อสร้างความเข้มแข็งให้ชุมชน(๒) ต้องเป็นบุคคลสัญชาติไทย(๓)ไม่อยู่ในระหว่างถูกสั่งพักใช้ใบอนุญาตหรือถูกเพิกถอนใบอนุญาตตามประกาศฉบับนี้มาแล้วยังไม่ครบสามปี(๔) บุคคลผู้มีอำนาจกระทำการผูกพันผู้ขอรับใบอนุญาตต้องมีสัญชาติไทย(๕) ต้องไม่มีกรรมการหรือบุคคลผู้มีอำนาจกระทำการผูกพันผู้ขอรับใบอนุญาตที่เคยเป็นกรรมการหรือบุคคลผู้มีอำนาจกระทำการผูกพันของผู้รับใบอนุญาตอื่นซึ่งถูกเพิกถอนใบอนุญาตอันเป็นผลมาจากการบริหารกิจการของผู้นั้นและระยะเวลาการถูกเพิกถอนใบอนุญาตตามประกาศฉบับนี้ยังไม่ครบกำหนดสามปีข้อ ๕มาตรฐานทางเทคนิคของกิจการบริการชุมชนที่มาขอรับใบอนุญาตจะต้องเป็นไปตามมาตรฐานทางเทคนิคกิจการวิทยุกระจายเสียงชุมชนที่คณะกรรมการประกาศกำหนดข้อ ๖วิธีการขอรับใบอนุญาตผู้ขอรับใบอนุญาตต้องยื่นแบบคำขอที่กรอกข้อมูลครบถ้วนแล้วและเอกสารหลักฐานตามข้อ ๗ พร้อมสำเนาเอกสารดังกล่าวจำนวนสองชุดหรือเอกสารอิเล็กทรอนิกส์ ด้วยตนเองหรือทางไปรษณีย์ ณสำนักเลขานุการคณะอนุกรรมการวิทยุกระจายเสียงและวิทยุโทรทัศน์สำนักงานคณะกรรมการกิจการโทรคมนาคมแห่งชาติ เลขที่ ๘๗ ซอยพหลโยธิน ๘ ถนนพหลโยธินแขวงสามเสนใน เขตพญาไท กรุงเทพ ฯ ๑๐๔๐๐ข้อ ๗เอกสารหลักฐานหรือข้อมูลที่จำเป็นต้องใช้ในการอนุญาตผู้ขอรับใบอนุญาตต้องส่งเอกสารหลักฐานและข้อมูลเพื่อให้สำนักเลขานุการพิจารณาดังต่อไปนี้(๑) เอกสารหลักฐานของสมาคม มูลนิธิ นิติบุคคล พร้อมงบดุลประจำปีหรือกลุ่มคนในท้องถิ่นที่ไม่เป็นนิติบุคคลโดยกรณีกลุ่มคนจะต้องแนบรายชื่อสมาชิกกลุ่มคนทุกคนวัตถุประสงค์ของกลุ่ม หลักฐานการดำเนินงาน หลักฐานการเงินของกลุ่มและระบุผู้รับมอบอำนาจให้ชัดเจน(๒) ชื่อสถานีวิทยุกระจายเสียงชุมชน สถานที่ตั้ง แผนที่ความถี่วิทยุที่ต้องการใช้ในการออกอากาศ และพิกัดที่ตั้ง(๓) รายชื่อกลุ่มคนหรือองค์กรที่ร่วมจัดรายการ(๔) วัตถุประสงค์การจัดตั้งสถานีวิทยุกระจายเสียงชุมชนและผังรายการที่สอดคล้องกับวัตถุประสงค์โดยตอบสนองความต้องการที่หลากหลายของประชาชนในชุมชนหรือในท้องถิ่นที่ผ่านการรับฟังความคิดเห็นจากคนในชุมชนแล้ว(๕) โครงสร้างการบริหารจัดการสถานีวิทยุกระจายเสียงชุมชนพร้อมด้วยองค์ประกอบของกรรมการและแผนบริการกิจการกระจายเสียงที่ชัดเจน ประกอบด้วยการดำเนินงานระหว่างการออกอากาศ การพัฒนาด้านการบริหารจัดการ การขยายการมีส่วนร่วมการผลิตรายการ และการประเมินผล(๖) ลักษณะเครื่องส่งและกำลังส่ง ความสูงและอัตราขยายของสายอากาศและรัศมีการออกอากาศข้อ ๘วิธีการพิจารณาในการออกใบอนุญาตวิธีการพิจารณาในการออกใบอนุญาตให้ดำเนินการดังนี้(๑) สำนักเลขานุการพิจารณาตรวจสอบแบบคำขอที่กรอกแล้วและเอกสารหลักฐานที่จำเป็นต้องใช้ในการอนุญาตให้ถูกต้องและครบถ้วนภายในสิบห้าวันทำการนับจากวันรับเอกสาร(๒)หากปรากฏเอกสารหลักฐานที่จำเป็นต้องใช้ประกอบการพิจารณาไม่ถูกต้องหรือไม่ครบถ้วนหรือไม่เพียงพอสำนักเลขานุการจะแจ้งให้ผู้ขอรับใบอนุญาตจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันทำการนับแต่วันที่ได้รับแจ้งและจะยังไม่พิจารณาจนกว่าจะได้รับเอกสารหลักฐานที่จำเป็นเพียงพอต่อการพิจารณา(๓) หากปฏิบัติถูกต้องและครบถ้วนตาม (๑) หรือ (๒)สำนักเลขานุการจะดำเนินการพิจารณากลั่นกรองเพื่อจัดทำรายงานการวิเคราะห์ความเหมาะสมของการประกอบกิจการบริการชุมชนและจัดทำร่างใบอนุญาตเพื่อเสนอคณะทำงานพิจารณาภายในระยะเวลาไม่เกินสามสิบวันทำการโดยคำนึงถึงปัจจัยอย่างน้อยดังต่อไปนี้(ก) ความเหมาะสมของสถานี ระบบและวิธีการที่จะใช้ในการส่งวิทยุกระจายเสียง(ข) ความเหมาะสมของแผนบริการกิจการกระจายเสียง(ค) ความเหมาะสมของผังรายการ ซึ่งกำหนดให้มีรายการที่เป็นข่าวสารสาระที่เป็นประโยชน์ต่อชุมชนหรือท้องถิ่นที่รับบริการในสัดส่วนไม่น้อยกว่าร้อยละเจ็ดสิบ(ง) ความถี่วิทยุที่เหมาะสมสำหรับการใช้งานซึ่งต้องไม่ก่อให้เกิดการรบกวนอย่างรุนแรงกับความถี่วิทยุอื่นสอดคล้องกับแผนความถี่วิทยุที่กำหนด และอยู่ในสัดส่วนตามที่กฎหมายกำหนด(๔) หากคณะทำงานพิจารณาเห็นสมควรให้ขอรับใบอนุญาตได้ให้คณะทำงานเสนอความเห็นต่อคณะอนุกรรมการเพื่อพิจารณาเสนอให้คณะกรรมการพิจารณาอนุญาตโดยเร็วต่อไป(๕) ในการพิจารณาอนุญาตคณะกรรมการจะกำหนดให้มีการทดลองออกอากาศเป็นเวลาสามสิบวัน หากปรากฏว่ามีการรบกวนให้แก้ไขให้ถูกต้องแล้วทดลองออกอากาศใหม่(๖) เมื่อได้รับอนุญาตให้ทดลองออกอากาศได้ผู้รับใบอนุญาตจะต้องดำเนินการทดลองออกอากาศภายในเก้าสิบวันนับแต่วันที่ได้รับแจ้ง(๗)หากเมื่อพ้นระยะเวลาการทดลองออกอากาศและไม่ปรากฏการรบกวนให้คณะทำงานเสนอต่อคณะอนุกรรมการเพื่อพิจารณาเสนอให้คณะกรรมการออกใบอนุญาตให้ผู้ขอรับใบอนุญาตโดยนับอายุใบอนุญาตให้เป็นไปตามข้อ๑๓(๘)ผู้รับใบอนุญาตต้องชำระค่าธรรมเนียมใบอนุญาตจำนวนห้าร้อยบาทให้แล้วเสร็จภายในสิบห้าวันนับแต่วันที่ได้รับหนังสือแจ้งจากสำนักเลขานุการข้อ ๙หลักเกณฑ์การใช้คลื่นความถี่การใช้เครื่องวิทยุคมนาคมและการจัดตั้งสถานีวิทยุคมนาคม(๑)การใช้คลื่นความถี่และเงื่อนไขการใช้งานคลื่นความถี่ต้องเป็นไปตามหลักเกณฑ์มาตรฐานทางเทคนิคกิจการบริการชุมชน(วิทยุกระจายเสียงชุมชน) ฉบับชั่วคราว(๒) ผู้ขอรับใบอนุญาตต้องจัดให้เครื่องวิทยุคมนาคมและการจัดตั้งสถานีวิทยุคมนาคมมีลักษณะทางเทคนิคตามหลักเกณฑ์มาตรฐานทางเทคนิคกิจการบริการชุมชน(วิทยุกระจายเสียงชุมชน) ฉบับชั่วคราวกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม และกฎหมายว่าด้วยวิทยุคมนาคมข้อ ๑๐ผังรายการและสัดส่วนรายการ(๑) ผู้ขอรับใบอนุญาตจะต้องแสดงรายละเอียดผังรายการ ดังต่อไปนี้(ก) กำหนดเวลาออกอากาศประจำวันของสถานี(ข) ชื่อของรายการและช่วงเวลาที่จะออกอากาศสำหรับรายการนั้น(ค) ประเภทของรายการ ที่มาของรายการ และชื่อของผู้จัดรายการ/ภาษาที่ใช้ในรายการ(๒) รายการที่กำหนดไว้ในผังรายการต้องเป็นรายการที่เป็นข่าวสารหรือสาระที่เป็นประโยชน์ต่อชุมชนหรือท้องถิ่นที่รับบริการในสัดส่วนไม่น้อยกว่าร้อยละเจ็ดสิบได้แก่(ก) รายการข่าวสาร(ข) รายการส่งเสริมความรู้ความเข้าใจในการปกครองในระบอบประชาธิปไตย(ค) รายการส่งเสริมการศึกษา จริยธรรม ศิลปวัฒนธรรม(ง) การให้ความรู้ ความเข้าใจในการพัฒนาเศรษฐกิจ สังคมคุณภาพชีวิตและสิ่งแวดล้อมข้อ ๑๑การบริหารจัดการสถานีวิทยุกระจายเสียงชุมชนผู้ขอรับใบอนุญาตจะต้องมีโครงสร้างการบริหารจัดการสถานีวิทยุกระจายเสียงชุมชนประกอบด้วย(๑) กรรมการสถานีวิทยุกระจายเสียงชุมชน ไม่น้อยกว่าห้าคนซึ่งมีภูมิลำเนาอยู่ในพื้นที่ให้บริการ(๒) ผู้อำนวยการสถานีวิทยุกระจายเสียงชุมชนหนึ่งคน(๓) เจ้าหน้าที่รายการ/ธุรการ/เทคนิค อย่างน้อยประเภทละหนึ่งคนโดยอาจดำเนินการในรูปแบบอาสาสมัครโดยกรรมการสถานีผู้อำนวยการสถานี และเจ้าหน้าที่ตามวรรคหนึ่งต้องไม่เป็นสมาชิกสภาผู้แทนราษฎรสมาชิกวุฒิสภา ข้าราชการ สมาชิกสภาท้องถิ่น ผู้บริหารท้องถิ่นหรือผู้ดำรงตำแหน่งทางการเมืองข้อ ๑๒ขอบเขตและเงื่อนไขของผู้รับใบอนุญาต(๑) ผู้รับใบอนุญาตต้องมีคุณสมบัติครบถ้วนตามข้อ ๔ตลอดระยะเวลาการประกอบกิจการบริการชุมชน (วิทยุกระจายเสียงชุมชน)(๒) ผู้รับใบอนุญาตต้องประกอบกิจการด้วยตนเอง(๓)ผู้รับใบอนุญาตต้องแบ่งเวลาให้ผู้ที่ยื่นขอรับใบอนุญาตรายอื่นดำเนินรายการตามที่คณะกรรมการประกาศกำหนด(๔) ผู้รับใบอนุญาตต้องไม่หารายได้จากการโฆษณา ซึ่งหมายถึงการดำเนินการโดยวิธีใด ๆซึ่งมีเจตนาให้ผู้ฟังเกิดความต้องการบริโภคสินค้าหรือบริการนั้น ๆ(๕)ผู้รับใบอนุญาตสามารถมีรายได้หรือได้รับการสนับสนุนด้วยวิธีการที่มิใช่การโฆษณาเช่น การสนับสนุนการประกอบกิจการจากหน่วยงานของรัฐ รัฐวิสาหกิจ องค์กรอิสระมูลนิธิภาคเอกชนกองทุนพัฒนากิจการกระจายเสียงและกิจการโทรทัศน์เพื่อประโยชน์สาธารณะตามกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม เป็นต้นแต่จะต้องมิใช่การกระทำอย่างหนึ่งอย่างใดที่มีลักษณะครอบงำการประกอบกิจการ ทั้งนี้ ให้เป็นไปตามที่คณะกรรมการประกาศกำหนด(๖) ผู้รับใบอนุญาตต้องจัดให้มีป้ายชื่อสถานีวิทยุกระจายเสียงชุมชนโดยจะต้องแสดงให้สาธารณชนเห็น ณ ที่ตั้งดำเนินการอย่างชัดเจน(๗) ผู้รับใบอนุญาตต้องแต่งตั้งบุคคลเป็นผู้อำนวยการสถานีเพื่อควบคุม ดูแลการออกอากาศรับผิดชอบดูแลการจัดรายการ การดำเนินรายการ และการออกอากาศของสถานีรวมทั้งควบคุมดูแลผู้จัดรายการ/ผู้ประกาศ ให้ใช้ภาษาอย่างถูกต้อง ชัดเจนและใช้วาจาสุภาพในการออกอากาศ(๘) ผู้รับใบอนุญาตต้องกำกับให้มีการประกาศชื่อสถานีและเวลาด้วยภาษาราชการทุกต้นชั่วโมงที่ดำเนินรายการ(๙) ในกรณีที่มีภัยพิบัติหรือมีเหตุฉุกเฉินหรือมีกรณีอื่นตามที่คณะกรรมการประกาศกำหนดซึ่งมีความจำเป็นต้องออกอากาศแจ้งข่าวหรือเตือนภัยให้ประชาชนทราบเมื่อรัฐบาลหรือหน่วยงานของรัฐที่เกี่ยวข้องร้องขอให้ผู้รับใบอนุญาตดำเนินการตามที่ร้องขอ(๑๐)ผู้รับใบอนุญาตมีหน้าที่ตรวจสอบและให้ระงับการออกอากาศรายการที่มีเนื้อหาสาระที่ก่อให้เกิดการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุขหรือที่มีผลกระทบต่อความมั่นคงของรัฐ ความสงบเรียบร้อยหรือศีลธรรมอันดีของประชาชนหรือมีการกระทำซึ่งเข้าลักษณะลามกอนาจารหรือมีผลกระทบต่อการให้เกิดความเสื่อมทรามทางจิตใจหรือสุขภาพของประชาชนอย่างร้ายแรง(๑๑)ผู้รับใบอนุญาตต้องจัดให้มีการบันทึกรายการที่ได้ออกอากาศไปแล้วทุกรายการโดยอาจบันทึกไว้ในเทปหรือวัสดุโทรทัศน์อย่างอื่น หรือด้วยวิธีการใด ๆ ที่สามารถถ่ายทอดกลับมาเป็นรายการนั้นได้และเก็บรักษาไว้เพื่อให้พนักงานเจ้าหน้าที่ทำการตรวจสอบได้โดยระยะเวลาการจัดเก็บต้องไม่น้อยกว่าสามสิบวันเว้นแต่คณะกรรมการจะกำหนดเป็นอย่างอื่น(๑๒) ผู้รับใบอนุญาตต้องจัดทำรายงานสถานะทางการเงินโดยแสดงรายรับและรายจ่าย ที่ถูกต้องตามความเป็นจริงเสนอต่อคณะกรรมการทุกหกเดือนหลังจากที่ได้รับใบอนุญาต(๑๓)ผู้รับใบอนุญาตต้องปฏิบัติตามเงื่อนไขที่กำหนดไว้ในใบอนุญาตโดยเคร่งครัด(๑๔) คณะกรรมการอาจกำหนดให้มีการเปลี่ยนแปลงความถี่ออกอากาศได้ข้อ ๑๓ระยะเวลาการอนุญาตให้ประกอบกิจการใบอนุญาตประกอบกิจการบริการชุมชนชั่วคราว(วิทยุกระจายเสียงชุมชน) ให้มีอายุหนึ่งปีโดยเริ่มนับตั้งแต่วันเริ่มทดลองออกอากาศข้อ ๑๔การยื่นคำขอรับใบอนุญาตใหม่กรณีที่ใบอนุญาตเดิมสิ้นอายุให้ผู้รับใบอนุญาตยื่นคำขอรับใบอนุญาตใหม่อย่างน้อยเก้าสิบวันก่อนวันที่ใบอนุญาตเดิมสิ้นอายุข้อ ๑๕ผู้ใดดำเนินการฝ่าฝืนตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ อาจได้รับโทษทางปกครองหรือโทษทางอาญา แล้วแต่กรณีข้อ ๑๖อาศัยอำนาจตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ให้คณะกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้พิจารณาวินิจฉัยชี้ขาดโดยคำวินิจฉัยของคณะกรรมการให้ถือเป็นที่สุดข้อ ๑๗เมื่อพ้นกำหนดหนึ่งปีนับแต่วันที่ประกาศนี้ใช้บังคับให้คณะกรรมการพิจารณาทบทวนหลักเกณฑ์ วิธีการและมาตรฐานทางเทคนิคตามประกาศนี้ได้ตามความจำเป็นและเหมาะสมบทเฉพาะกาล ข้อ ๑๘ผู้ใดดำเนินการในลักษณะการให้บริการวิทยุกระจายเสียงชุมชนอยู่ก่อนวันที่ประกาศฉบับนี้มีผลใช้บังคับโดยเป็นผู้มีคุณสมบัติและประสงค์จะเป็นผู้รับใบอนุญาตประกอบกิจการวิทยุกระจายเสียงชุมชนตามประกาศนี้ให้แจ้งความประสงค์ต่อคณะกรรมการภายในสามสิบวันนับตั้งแต่วันที่ประกาศนี้มีผลใช้บังคับผู้ที่แจ้งความประสงค์ตามวรรคหนึ่งต้องยื่นเอกสารเพื่อให้คณะกรรมการพิจารณาออกใบอนุญาตตามประกาศนี้ภายในสามร้อยวันนับแต่วันที่แจ้งความประสงค์ทั้งนี้ คณะกรรมการอาจกำหนดระยะเวลาได้ตามความเหมาะสมในระหว่างระยะเวลาที่คณะกรรมการพิจารณาออกใบอนุญาตให้ถือว่าผู้ยื่นความประสงค์ดังกล่าวได้รับสิทธิในการทดลองออกอากาศในลักษณะชั่วคราวโดยคณะกรรมการอาจกำหนดหลักเกณฑ์และเงื่อนไขการดำเนินการอย่างใด ๆ ก็ได้ข้อ ๑๙ ให้ผู้แจ้งความประสงค์จะขอรับใบอนุญาตตามประกาศนี้ดำเนินการขอรับใบอนุญาตให้ทำ มี ใช้ นำเข้า เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมให้แล้วเสร็จภายในกำหนดระยะเวลาตามข้อ๑๘ข้อ ๒๐ในระยะเวลาหนึ่งปีนับตั้งแต่วันที่ประกาศนี้มีผลใช้บังคับมิให้นำบทบัญญัติในเรื่องระยะเวลาในการพิจารณาออกใบอนุญาตตามข้อ ๘ (๑) (๒) และ (๓)มาใช้บังคับประกาศ ณ วันที่ ๒๓กรกฎาคม พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.มาตรฐานทางเทคนิค (กทช. ผว. ๐๐๑ ๒๕๕๒) กิจการบริการชุมชน(วิทยุกระจายเสียงชุมชน) ฉบับชั่วคราว๒.ภาคผนวก ก. สถานีวิทยุกระจายเสียงระบบ เอฟ.เอ็ม. ที่ได้รับอนุญาต๓.ภาคผนวก ข. มาตรฐานทางเทคนิคเครื่องส่งวิทยุกระจายเสียงชุมชน(ดูข้อมูลจากภาพกฎหมาย)ปริยานุช/ผู้จัดทำ๒๙ กรกฎาคม ๒๕๕๒ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๒๖/ตอนพิเศษ ๑๐๔ ง/หน้า ๖/๒๔ กรกฎาคม ๒๕๕๒